เรื่องร้องเรียน: เรียนหน่วยงานฯ ค่ะ ไม่แน่ใจว่าต้นตอของเสียงละหมาดตามสายบริเวณที่ดิชั้นอยู่ (ซ.พระรามเก้า 55) มาจากตรงไหน เข้าใจว่าเรื่องศาสนาเป็นเรื่อง sensitive  แต่การละหมาดช่วงเวลาเช้าตรู่แบบ ตี5 แล้วเปิดออกเสียงตามสายแบบลั่นจนคนที่หลับอยู่ตื่น ค่อนข้างสร้างความรบกวนให้ผู้คนแถวนี้มากค่ะ (เป็นมาระยะเวลานานมากๆแล้ว) โดยเฉพาะคนสูงอายุ ถ้าตื่นแล้วหลับต่อยากมากๆ  ดิชั้นจึงอยากรบกวนทางหน่วยงาน ช่วยดำเนินการเจรจากับต้นตอ หรือไม่แน่ใจว่าสามารถมีการดำเนินการด้วยวิธีอื่นๆอีกได้ไหม ในการให้ต้นตอให้ความร่วมมือลด/งดเสียงตามสาย เพราะอันที่จริงดิชั้นก็สงสัยว่า มีความจำเป็นขนาดนั้นหรือไม่ ที่จะต้องเผยแพร่การละหมาดให้ผู้คนในบริเวณกว้างได้ยิน 5 เวลาต่อวัน (ด้วยเลเวลเสียงที่ดังมากๆ) ซึ่งผู้คนเหล่านั้นก็มีผู้คนจากศาสนาอื่นด้วย ค่ะ   ขอบคุณมากๆ ที่รับฟังปัญหานะคะ ดิชั้นเชื่อว่าปัญหานี้ไม่ได้มีเพียงดิชั้นและครอบครัวเพิ่งบ้านเดียวที่รับรู้และเดือดร้อนค่ะ
การดำเนินการของเจ้าหน้าที่: สำนักงานเขตสวนหลวง โดยฝ่ายสิ่งแวดล้อมและสุขาภิบาล ได้แนะนำให้ประธานชุมชนปรับทิศทางของลำโพงเครื่องขยายเสียงหันเข้าไปชุมชน และให้กรรมการมัสยิดปรับลดระดับเสียงลงเพื่อไม่ให้รบกวนผู้อยู่อาศัยใกล้เคียง
ความเห็นของผู้แจ้ง: ขอบคุณค่ะ เสียงเบาลงแล้ว หวังว่าทางมัสยิดจะให้ความร่วมมือแบบนี้ไปตลอดนะคะจะได้ไม่ต้องรบกวนเจ้าหน้าที่อีก 🙏🏻🥹
พื้นที่: แขวงสวนหลวง เขตสวนหลวง กรุงเทพมหานคร